રણજીતસિંહે તેમના રમત કૌશલ્ય અને ક્રિકેટ પ્રત્યેની સમર્પણ ભાવના દ્રારા ક્રિકેટની રમતમાં લેગ ગ્લાન્સ નામના આકર્ષક શોટને જન્મ આપ્યો. આજના ક્રિકેટરો માટે આ શોટ સામાન્ય બની ચૂક્યો છે. પરંતુ તેના સાચા પ્રદાતા તરીકેની શ્રેય રણજીસિહંને આપવો જ રહ્યો. આમ તો રણજીતસિંહ માટે બધા જ શોટ એ રમતની વાત હતી. પરંતુ જે રીતે તેઓ લેગ સાઈડમાં પાછળ ખસીને લેગ ગ્લાન્સ લગાવતા તેનો જોટો જડવો મુશ્કેલ છે.